**O le tui puipui o le**

**COVID-19 ua fautuaina mo nisi tamaiti e 6 masina i le 4 tausaga le matutua**

18 Ianuari 2023

O tagata e iai tomai faapitoa i puipuiga o siama i Ausetalia, ole Australian Technical Advisory Group on Immunisation, o loo fautuaina le tui puipui o le COVID-19 mo tamaiti e 6 masina i le 4 tausaga le matutua e vaivai o latou tino e tetee atu i le siama, e iai manaoga faapitoa, ma i latou o loo iai tulaga faigata ma ma’i e tele faasoifua-maloloina e ono maualuga ai le avanoa e aafia ai i ma’i tigaina o le COVID-19.

O ia tulaga e aofia ai tamaiti e iai aafiaga o loo taua i lalo pe tai tutusa:

* O e mata’utia le vaivai o le tino e mafua mai i le tino natura ma le vaivai o le tino e mafua mai i le siosiomaga, e aofia ai i latou o loo faia togafitiga o le kanesa, poo isi togafitiga i faaletonu o le tino ua taofia ai le tulaga lelei atoatoa;
* Soogaponaivi poo le fa’amamā o toto, poo le chimeric antigen T-cell (CAR-T) tagata foma’i;
* Tulaga faigata o ma’i fatu na fanau mai ma ia;
* Matuā faaletonu ala-‘ea poo le ma’i o māmā;
* Vaega 1 o le ma’i suka ma isi;
* Ma’i tumau o le maso ma uaua poo le nunu; poo
* O se fa'aletonu e iai mana'oga fa'alesoifua maloloina ogaoga pe lavelave, po'o le tele o fa'ama'i fa'atasi, e fa'atupula'ia ai le lamatiaga ole COVID-19 ogaoga (e pei ole supa ogaoga ole cerebral palsy poo le Down syndrome).

O nei tamaiti e maualuga le avanoa e ono ma’i tigaina mai le COVID-19. O tui puipui e faasaga i le COVID-19 o le a fesoasoani e faaitiitia ai aafiaga.

O tamaiti e 6 masina i le 4 tausaga le matutua e le’o lisiina i totonu o le vaega ua agavaa, e maualalo le tulaga lamatia i le ma’i tigaina i le COVID-19. O i latou **e leo** fautuaina e mauaina le tui puipui o le COVID-19 i le taimi nei.

O le a le tui puipui e tatau ona mauaina e tamaiti ua ta’i 6 masina i le 4 tausaga le matutua?

O le tui puipui o le COVID19 o le Moderna mo tamaiti (Spikevax) ma le tui ole Pfizer COVID-19 a tamaiti (Comirnaty) ua fa'amaonia mo tamaiti e tai 6 masina i le 4 tausaga le matutua.

E tatau ona maua e tamaiti le ituaiga tui e tasi mo latou tuipuipui muamua. Mo tui o le Pfizer, e 3 tui, e 8 vaiaso e va ai. Mo tui o le Moderna, o tui ia e 2, e tatau ona va i le 8 vaiaso.

O nisi tamaiti e iai tulaga ogaoga o le lē lava o le malosi o le tino e tete’e atu i faama’i e ono mana'omia tui muamua e 3 o tuipuipui ole Moderna.

**E manaomia e la’u tama se tuipuipui faaola?**

Ole tui fa’aola o tuipuipui ole COVID-19 e le fautuaina mo tamaiti mai le 6 masina i le 4 tausaga.

O nisi tamaiti e ta'i 5 tausaga ma matutua atu o lo'o iai ni a'afiaga e ono maua ai i ma’i tigaina o le COVID-19 ua fautuaina le faia o se tui fa'aola, 3 masina talu ona mae'a le latou tui mulimuli. O le tuipuipui o le Pfizer e na'o le pau lea ole tui ole COVID-19 ua fa'amaonia mo le fa'aogaina e fai ma tui fa'aola i tamaiti e ta'i 5 tausaga e oo atu i le 15 tausaga.

Tui puipui o le COVID-19 ma isi tui puipui

O loo fautuaina e le Australian Technical Advisory on Immunisation (ATAGI) e faapea o tamaiti e 6 tausaga i le 4 tausaga e tatau ona fa’atali mo le 7 i le 14 aso i le ogatotonu o tui puipui o le

COVID-19 ma isi tui puipui o le a faaititia ai le tulaga lamatia o le fiva. Faauta, e mafai ona tu’uina atu le tui puipui o le COVID-19 i le taimi lava lea e tuuina atu ai faatasi ma isi tui puipui, pe luitauina ina ia fai i se taimi ese, e pei o pokalame faalauiloa i nofoaga faapitoa.

Afai ua maua lou alo i le COVID-19

E tatau i lou alo ona faatali mo le 3 masina pe a maea le taimi na faia ai le siaki o loo e maua i le COVID-19 ae e te lei mauaina tui puipui. Afai e lē agavaa lou alo mo tui puipui, e mafai ona toe faatulaga se avanoa mo tui puipui o le COVID-19 i se taimi vave pe a maea le 3 masina. E tatau i lou alo ona fai uma ona tui puipui e pei ona fautuaina mo i latou.

O afea e mafai ai ona ou sueina se avanoa mo la’u tamaititi ina ia faia se faatalanoaga o tui puipui?

O lea ua tatala avanoa fa’atulaga mo tamaiti ua agava’a i lenei vaitausaga e auala atu i le Vaccine Clinic Finder: <https://covid-vaccine.healthdirect.gov.au/booking/>

Toe siaki mai i taimi uma, aua o le a fa’aauau ina fa’aopoopoina e le au fai tui nisi o taimi fa’atulagaina.

Mo nisi faamatalaga

Mo nisi fa’amatalaga asiasi www.health.gov.au pe valaau le National Coronavirus Helpline i le 1800 020 080. Oomi le filifiliga 8 mo auaunaga faaliliu faifua.